钦定古今图书集成/明伦汇编/闺媛典/第042卷 > 严楼后妻徐氏
## 钦定古今图书集成/明伦汇编/闺媛典/第042卷 > 严楼后妻徐氏

按《沐阳县志》：“徐氏，严楼后妻。楼早丧，徐抚前妻子如
己出。子长亦夭，遗幼孙大谟甫襁褓，徐善育之，教以
义方，登乙未武科进士。先是崇祯十三年大饥，氏输
粮三百石，以济贫乏。县令程接孟旌之。时兵饷告匮，
征输不继，氏又助银二百两，以济官民。至十四五年
间，羽檄交驰，驿马为累，氏捐地为驿，仍助马匹。知县”
刘士璟复表其闾，年九十有二。大谟官广西南宁左
江游击。